open-index/open-wikipedia-markdown huggingface dataset:
Ռոբերտ Պրոսինեչկի

**Ռոբերտ Պրոսինեչկի** (, ), հարավսլավացի և խորվաթ ֆուտբոլիստ, մարզիչ։ Հանդես է եկել Խորվաթիայի և Հարավսլավիայի հավաքականների կազմերում։ Բոսնիա և Հերցեգովինայի ֆուտբոլի ազգային հավաքականի գլխավոր մարզիչ։

## Ակումբային կարիերա
Ռոբերտը ծնվել է 1969 թվականի հունվարի 12-ին Գերմանիայի Ֆեդերատիվ Հանրապետությունում՝ Հարավսլավիայից արտագաղթածների ընտանիքում։ Մանկության տարիներին տեղափոխվել է պատմական հայրենիք։ Գործունեությունն սկսել է զագրեբյան «Դինամո» ակումբում, որից հետո տեղափոխվել է բելգրադյան «Ցրվենա Զվեզդա»։ Այդ ակումբի կազմում 1991 թվականին նվաճել է Չեմպիոնների գավաթը։ Հարավսլավիայի չեմպիոն է դարձել 1988, 1990, 1991 թվականներին։ 1990 թվականին նվաճել է Հարավսլավիայի գավաթը։

Նաև հանդես է եկել մադրիդյան «Ռեալ», «Օվյեդո», «Բարսելոնա», «Սևիլյա», «Խրվատսկի Դրագովոլյաց», «Ստանդարտ», «Պորտսմուտ», «Օլիմպիա» և «Զագրեբ» ակումբների կազմերում։

Խաղացողի գործունեությունն ավարտել է 2004 թվականին։

## Մարզչի կարիերա
2006-ից 2010 թվականներին աշխատել է Խորվաթիայի հավաքականի մարզչական շտաբում։ 2010 թվականի դեկտեմբերի 9-ին դարձել է «Ցրվենա Զվեզդա» ակումբի գլխավոր մարզիչը, որտեղ աշխատել է 2 տարի։

2014 թվականին գլխավորել է Ադրբեջանի հավաքականը, բայց չի կարողացել հավաքականին օգնել դուրս գալ Եվրո 2016 կամ 2018 թվականի աշխարհի առաջնություն։ Լքել է հավաքականը 2017 թվականին։

2018 թվականի հունվարի 4-ից Բոսնիա և Հերցեգովինայի ֆուտբոլի ազգային հավաքականի գլխավոր մարզիչն է։

## Ձեռքբերումներ
### Ակումբային
**Ցրվենա Զվեզդա**
* Հարավսլավիայի չեմպիոն՝ 1987-88, 1989/90, 1990/91
* Հարավսլավիայի գավաթակիր՝ 1989/90
* Եվրոպեական չեմպիոնների գավաթակիր՝ 1990/91
**Ռեալ Մադրիդ**
* Իսպանիայի գավաթակիր՝ 1992/93
* Իսպանիայի սուպերգավաթակիր՝ 1993
**Կրոացիա**
* Խորվաթիայի չեմպիոն՝ 1997/98, 1998/99, 1999/00
* Խորվաթիայի սուպերգավաթակիր՝ 1998
* Խորվաթիայի գավաթակիր՝ 1997/98
**Օլիմպիա**
* Սլովենիայի գավաթակիր՝ 2001/02
**Հարավսլավիայի հավաքական**
* Աշխարհի չեմպիոն՝ 1987
* Երիտասարդական ակումբների միջև Եվրոպայի առաջնության արծաթե մրցանակակիր՝ 1990

### Անձնական
* Երիտասարդական աշխարհի առաջնության լավագույն ֆուտբոլիստ՝ 1987
* Աշխարհի առաջնության լավագույն երիտասարդ խաղացող՝ 1990
* Հարավսլավիայի տարվա ֆուտբոլիստ՝ 1990
* Բրավոյի տիտղոսակիր՝ 1991
* Խորվաթիայի տարվա ֆուտբոլիստ՝ 1990, 1997

## Ծանոթագրություններ

## Արտաքին հղումներ
* Խաղացողի էջը «Աշխարհի ֆուտբոլիստներ» կայքում 
* Հավաքականի կազմում ելույթների վիճակագրություն
* Պրոսինեչկի՝ հավերժ դավաճան, հավերժ հերոս

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռոզա Բոնյոր (նկար, Աննա Էլիզաբեթ Կլյումպկե)

**Ռոզա Բոնյոր** (), Աննա Էլիզաբեթ Կլյումպկեի 1898 թվականին ստեղծած կտավը, որտեղ պատկերված է ֆրանսիացի նկարչուհի Ռոզա Բոնյորի դիմապատկերը։ 1922 թվականից կտավը ներառված է Մետրոպոլիտեն թանգարանի հավաքածուում։

## Պատմություն
Նկարչուհի Կլյումպկեն երկար տարիներ հիացել է Ռոզա Բոնյորով։ Մինչև 1898 թվականը երկու նկարչուհիները նամակագրության մեջ են եղել։ Դուգլաս Միլեր ընտանիքի անդամները համոզել են Կլյումպկեին ստեղծելու Բոնյորի դիմապատկերը: 1897 թվականի սեպետմբերի 14-ին Կլյումպկեն Բոնյորին նամակ է գրել և խնդրել նկարելու նրան: 1898 թվականի մարտի 31-ին Բոնյորը պատասխանել է. «Սիրելի մադմազել, դիմանկարի ստեղծման համար ես ձեր տրամադրության տակ եմ»:

Կլյումպկեն դիմանկարի վրա սկսել է աշխատել 1898 թվականի հունիսին։ Կլյումպկեն գրել է, որ «ուրախ է, որ Ռոզա Բոնյորն առաջարկել է իր սեփական համաձայնությունը` կանանցի հագուստով նկարվելու համար»: Որպես մոդել Բոնյորն ամեն օր կեցվածք չէր ընդունում՝ ասելով որ «երկար չի կարող նստել»: Նկարելու պահերին երկու արվեստագետները զրուցում էին գրականությունից, պատմում պատմություններ, քննարկում կրոնական և բարոյականության հարցեր: Նկարելու ընթացքում Բոնյորը երիտասարդ նկարչուհուն ուղղորդում էր գծագրման և նկարչության իր առաջարկներով: Մարիա Տամբուկուն գրում է, որ զրույցների և կտավի ստեղծման աշխատանքները ցույց են տալիս, որ Բոնյորը «սիրահարված է» Կլյումպկեին:

## Նկարագրություն
Կտավում պատկերված է ֆրանսիացի նկարչուհի Ռոզա Բոնյորը։ Կլյումպկեն հանդիսանում է նաև Բոնյորի կենսագիրը։ Բոնյորը նստած է պատկերակալի մոտ՝ Պատվավոր Լեգեոնի շքանշանը կրծքին, հագին երկար վերարկու՝ սպիտակ օձիքով: Ձեռքին գծանկարն է, պատկերակալի վրա երեք ձիերով նկարի սկիզբը: Ըստ Բրիտա Ս. Դուայերի՝ Բոնյորի դեմքի արտահայտությունը մեկ մտախոհ է, մեկ սադրիչ:

Կլյումպկեն մնաց Ֆրանսիայում որպես Բոնյորի կողակից։ 1899 թվականին՝ Բոնյորի մահից հետո նա ժառանգեց Ֆոնտենբլոյի մոտ գտնվող Բոնյորի տունն ու ստուդիան։ Մինչև 1922 թվական կտավը պատկանել է Կլյումպկեին և նրա քրոջը՝ Դորոտեա Կլյումպկեին։ Նույն թվականին Կլյումպկեն կտավը նվիրել է Մետրոպոլիտեն թանգարանին։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1898 նկարներ
Կատեգորիա:Կանանց դիմապատկերներ
Կատեգորիա:Մետրոպոլիտեն թանգարանի նկարներ
Պարանյակե

**Պարանյակե** (ֆիլիպ․՝ *Lungsod ng Parañaque*), քաղաք Ֆիլիպիններում։ Մտնում է Մանիլայի ագլոմերացիայի կազմի մեջ։ Խոշոր առևտրային կենտրոն է։

## Պատմություն
Պարանյական հիմնադրվել է 1572 թվականի նոյեմբերին ավգուստինյան միաբանության վանականների կողմից։ Ծովին մոտ գտնվելու շնորհիվ՝ Պարանյակեն մեծ դեր է խաղացել Ֆիլիպինների՝ Չինաստանի, Ինդունեզիայի և այլ պետությունների հետ առևտրային հարաբերություններում։ Մի քանի անգամ Պարանյակեն անցել է իսպանական կառավարության կողմը, չնայած դրան այն դարձել է առաջին քաղաքներից մեկը, որոնք սատարել են Ֆիլիպիպինյան հեղափոխությանը, որն ուղղված էր Իսպանիայի գաղութային քաղաքականության դեմ։ Ֆիլիպիններում ամերիկացիների իշխանության ժամանակ, Պարանյակեն դարձել է առաջին քաղաքներից մեկը, որն ստացել է քաղաքային ինքնավարություն։

Երկրորդ համաշխարային պատերազմի ընթացքում քաղաքում գործել են պարտիզանական մի քանի ջոկատներ, որոնք օգնել են Ֆիլիպինների  ազատագրմանը։

Պարանյակեն հայտնի է նաև ողբերգական իրադարձություններով։ 1983 թվականին այստեղ սպանվել է Բենիգնո Ակինոն՝ երկրի նախագահ Կորասոն Ակինոյի ամուսինը։

## Սահմաններ և տարածք
Պարանյակեն հյուսիսում սահմանակցում է Պասայ քաղաքին, հյուսիս-արևելքում՝ Տագիգին, հյուսիս-արևմուտքում՝ Մունտինլուպային, հարավ-արևմուտքում՝ Լաս-Պինիասին։ Արևմուտքում քաղաքի ափերն ողողում են Մանիլական ծովածոցի ջրերը։

## Կլիմա
Կլիման արևադարձային է վառ արտահայտված կլիմայական երկու եղանակներով՝ խոնավ (հուլիսից սեպտեմբեր) և չոր (հոկտեմբերից հուլիս)։

* Տարեկան միջին տեղումների քանակը՝1822 մմ։
* Օրվա միջին առավելագույն ջերմաստիճանը՝34,4&nbsp;°C։

## Հետևանքներ
Ըստ 2010 թվականի տվյալների՝ բնակչության թվաքանակը կազմում է 588 126 մարդ․ 

## Տրանսպորտ
Հենց Պարանյակեում տեղակայվեց Մանիլայի միջազգային օդանավակայանը, որը կրում է Բենինգո Ակինոյի անունը։

## Տեսարժան վայրեր
* Սուրբ Էնդրյուի եկեղեցի՝ քաղաքի գլխավոր տեսարժան վայրերից մեկը։ Եկեղեցին կառուցվել է 16-րդ դարի վերջին։ Այնտեղ մինչ օրս պահպանվել է Նուեստրա Սենյորա դել Բուեն Սուչեսոի նկարը, որը եղել է Պարանյակե քաղաքի հովանավորը։ Մարիամ Աստվածածնի երրորդ ամենահին նկարն է Ֆիլիպիններում։
* Սուրբ Մկրտչի կոնգրեգացիայի եկեղեցի` Ֆիլիպինների ամենամեծ եկեղեցիներից մեկը։
* Սան Դիոնիիո մատուռ,
* Քաղաքապետարանի շենք։

## Քույր-քաղաքներ
*  Իլոիլո, Իլոիլո
*  Բակոլոդ, Արևմտյան Նեգրոս
*  Տանգուբ, Արևմտյան Միսամիս
*  Լաս Պինյաս

## Ծանոթագրություններ

Կատեգորիա:Ֆիլիպինների քաղաքներ
Ձյունե ճանապարհներ

**Ձյունե ճանապարհներ** (), խորհրդային նկարված մուլտիպլիկացիոն ֆիլմ, Բորիս Դյոժկինի՝ սպորտային թեմային նվիրված ֆիլմերից մեկը։ Նրա՝ ձմեռային սպորտաձևին նվիրված առաջին ֆիլմն է, որը դարձել է «Մետեոր» և «Վիմպել»  թիմերի մրցույթների շարքի հիմքը։

## Սյուժե
Սպորտային դպրոցի մարզիչը և պատանի դահուկորդները գնում են  ձմեռային անտառում մարզվելու, որտեղ շատ բան կարող էր տեղի ունենալ։ Նրանք հանդիպում են սիրողական դահուկորդներին, որոնք  ամեն կերպ կռվելու առիթ են փնտրում և փորձում են մրցույթ կազմակերպել։ Բայց սպորտում և այլ ցանկացած գործում հաջողության հասնելու համար պետք է շատ ջանք գործադրել, պետք է սովորել և մարզվել։ Այդ պատճառով էլ արդյունքը օրնաչափ էր․ սպորտսմենները հաղթում են, իսկ սիրողական դահուկորդները ֆիլմի վերջում գնում են գրանցվելու սպորտային դպրոցում, որպեսզի սկսեն իրենց սպորտային կարիերան։

## Հեղինակներ

## Տեսաթողարկում
Մուլտֆիլմը  VHS և DVD սկավառակներով բազմիցս վերաթողարկվել է մուլտֆիլմերի՝ Լավագույն խորհրդային մուլտֆիլմեր, Studio PRO Video (1990-ական թվականներ), «Զիմուշկա-Զիմա», «Սոյուզմուլտֆիլմ»  հավաքածուներում՝

## Ծանոթագրություններ

Կատեգորիա:1963 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Սաութ Բենդ (Ինդիանա)

**Սաութ Բենդ**, ԱՄՆ-ի Ինդիանա նահանգի Սենթ Ժոզեֆ շրջանի քաղաք, շրջանի կենտրոնը։ Սաութ Բենդը տեղակայված է Սենտ Ժոզեֆ գետի ափին։ Այն Ինդիանա նահանգի մեծությամբ չորրորդ քաղաքն է։ Հայտնի է իր «Միչիանա» շրջանով և Նոտր Դամ համալսարանով։

Սաութ Բենդը հիմնադրել են մորթեղենի առևտրականները 18-րդ դարում, 1865 թվականին այն դարձել է քաղաք։ 20-րդ դարի կեսին գետը մեծապես նպաստել է քաղաքի զարգացմանը։ Քաղաքում հիմնվել են բազմաթիվ ընկերություններ, այդ թվում՝ «*Studebaker Corporation*», «*Oliver Farm Equipment Company*» և այլն։

1960 թվականին բնակչության թվաքանակը հասել է իր գագաթնակետին՝ 132 445 մարդ, ինչից հետո այն զգալիորեն նվազել է։ Դրան մեծապես նպաստել է ծանր արդյունաբերական որոշ ընկերությունների փակումը։ Սակայն 2000 թվականի մարդահամարի արդյունքներով՝ 10 տարվա ընթացքում բնակչությունն աճել է 2,2 տոկոսով, ինչը տեղի է ունեցել 1960 թվականից ի վեր առաջին անգամ։ Այսօր քաղաքում առավել զարգացած են առողջապահությունը, կրթությունը և փոքր բիզնեսը։ Մեծ է նաև տնտեսության զբոսաշրջային ոլորտը։

## Աշխարհագրություն
ԱՄՆ-ի մարդահամարի բյուրոյի տվյալներով՝ Սաութ Բենդի մակերեսը կազմում է 101,3 կմ2, այդ թվում՝ 100,2 կմ2 ցամաք է և 1,1 կմ² (1,10%) ջրային մակերես։

Սաութ բենդը գտնվում է Միչիգան նահանգի սահմանից 8 կմ հեռավորության վրա և մոտավորապես հավասար հեռավորության վրա է Օհայոյից և Իլինոյսից, իսկ Չիկագոյից հեռավորությունը կազմում է 150 կմ։ Միչիգան լճի մոտակա ափից հեռավորությունը 32 կմ է։

### Կլիմա
Սաութ Բենդը գտնվում է մայրցամաքային խոնավ կլիմայի գոտում։ Ըստ Կեպլենի դասակարգման՝ Միչիգանի լիճը մեծ ազդեցություն ունի տարածաշրջանի կլիմայի վրա, այդ թվում «լճի ձյունային էֆեկտը» և տարեկան ազդեցությունը ջերմաստիճանի վրա։ Տաք ամիսներն են հունիսից օգոստոս։ Տարվա 42 օրը ամպրոպային է։ Ամենաձնառատ ամիսը հունվարն է, բայց ձյունը գալիս է հոկտեմբերից մինչև ապրիլ։ Տարեկան այստեղ տեղում է 208 սմ ձյուն։ Գարունը և աշունը մեղմ և մռայլ են, իսկ 293 օրերն ամպամած և մռայլ են։

## Տնտեսություն
Քաղաքի՝ գետի ափին գտնվելու հանգամանքը 1800-ականների վերջին և 1900-ականների սկզբին բերել է արդյունաբերական տնտեսության զարգացման։ Երկրորդ համաշխարհային պատերազմի ավարտին քաղաքի տնտեսությունը սկսել է նվազել. 1963 թվականին փակվել է քաղաքի խոշորագույն ֆաբրիկան՝ «Studebaker»-ը
Մինչ օրս կարելի է հանդիպել հին տնտեսության մնացորդներ լքված գործարանների տեսքով, որոնց մեծ մասը դեռ չի ավերվել։ 
Տնտեսական արտադրության ծավալի նվազումից հետո առաջին պլան են մղվում առողջապահությունը, կրթությունը և փոքր բիզնեսները, սակայն մինչ այժմ քաղաքը չի հասել 1950 թվականի զարգացման մակարդակին։
Նոթր Դամի համալսարանը քաղաքի խոշորագույն գործատուն է, որն ունի 4758 աշխատատեղ։

## Հայտնի տեղացիներ և բնակիչներ
* Բոբ Չապպուիս () (1923-2012), ամերիկացի ֆուտբոլիստ, ամերիկյան ֆուտբոլի «աստղ» 1946-1948 թվականներին, արժանացել է սպորտային բազմաթիվ մրցանակների, ընդգրկվել է Միչիգանի նահանգի Սպորտային Փառքի սրահում, երկար տարիներ Ինդիանա նահանգում զբաղվել է բիզնեսով։
* Յովանկա Ռադակովիչը (1912-1941), Բելգրադի համալսարանի գրականության պրոֆեսոր, Երկրորդ համաշխարհային պատերազմի տարիներին հարավսլավական կոմունիստական դիմադրության մասնակից, մահապատժի է ենթարկվել Բելգրադի օկուպացիոն ոստիկանության կողմից։

## Ծանոթագրություններ

Կատեգորիա:1865 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Ինդիանայի քաղաքներ
Սուպեր Մայք

**«Սուպեր Մայք»** (), Սթիվեն Սոդերբերգի ֆիլմը։ Գլխավոր դերերում Չենինգ Թաթումը, Ալեքս Պետիֆերը, Մեթ Բոմերը, Ջո Մանգանելոն։ Ֆիլմը մասամբ հիմնված է իրական դեպքերի հիման վրա Չենինգ Թաթումի կյանքից, ով 19 տարեկանում մերկապարող էր աշխատում Տամպայում, Ֆլորիդայում՝ գումար վաստակելու համար։ Համաշխարհային  պրեմիերան  կայացել է 2012 թվականի հունիսի 28-ին։

## Սյուժե
Սուպեր Մայք անունով փորձառու մերկապարողը աշխատում է «Xquisite» ակումբում, որը պատկանում է երբեմնի հայտնի մերկապարող Դալլասին։ Բացի աշխատանքից, նա կյանքի դասեր է տալիս Մանուկ մականանունով սկսնակ մերկապարող Ադամին։

## Դերերում
* Չենինգ Թաթում՝ *սուպեր Մայք*
* Ալեքս Պետիֆեր՝ *Ադամ (Մանուկ)*
* Կոդի Հորն՝ *Բրուկ*
*Մեթյու Մակքոնահի՝ *Դալլաս*
*Օլիվիա Մանն՝ *Ջոաննա*
* Մեթ Բոմեր՝ *Քեն*
* Ջո Մանգանելո՝ *Ռիչի*
* Քևին Նեշ՝ Տարզան
*Ադամ Ռոդրիգես՝ *Տիտո*
*Ռայլի Կիո՝ *Նորա*
*Միրսի Մոնրո՝ *Քենի կինը*
*Բեթսի Բրանդ՝ *Բենկեր*

## Արտադրություն
2010 թվականին, հարցազրույց տալով ավստրալիական «The Sydney Morning Herald» թերթին, Թաթումն ասել է, որ կցանկանար ֆիլմ նկարահանել տղամարդկանց մերկապարում իր աշխատանքային փորձի մասին։ Ռեժիսորի դերում նա ցանկացել է տեսնել «Բրոնսոն» ֆիլմի հեղինակ Նիկոլաս Ռեֆնային։ Սակայն ֆիլմի ռեժիսոր է դարձել Սթիվեն Սոդերբերգը։ 2011 թվականի ապրիլին հայտարարվել է նախագիծի մեկնարկի մասին։ Այն բանից հետո, երբ Սոդերբերգը գլխավոր դերերում հաստատել է Թաթումին և Պետիֆերին, ստիպված է եղել փոփոխել սցենարը։ Ֆիլմը նկարահանվել է երկու ամսվա ընթացքում Տամպա քաղաքում՝ Թաթումի և Սոդերբերգի անձնական միջոցներով։

Առաջին պաշտոնական թրեյլերը թողարկվել է 2012 թվականի ապրիլի 18-ին և մեծ ոգևորությամբ է ընդունվել «GeekScholars Movie News» կայքը 5 հնարավորից գնահատել է 5+:

## Քննադատների կարծիքներ
Վարձույթի առաջին իսկ օրը Ֆիլմը դրական արձագանքներ է ստացել քննադատների կողմից։ *Rotten Tomatoes* կայքում ֆիլմի վարկանիշը կազմում է 80%, ինչը հիմնված է 205 քննադատների գրախոսությունների վրա՝ 10-ից 6․9 միջին գնահատականով։

*Metacritic* կայքում ֆիլմը ունի 72 միավոր 38 ակնարկների հիման վրա։

The Hollywood Reporter ամսագիրը ֆիլմն անվանել է «Տղամարդու գեղեցկության նմուշ՝ սրտով ու մկաններով»։

## Ծանոթագրություններ

## Արտաքին հղումներ
* Официальный сайт фильма
* Film Review — Magic Mike  by The MacGuffin

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Հարավսլավիայի ֆուտբոլային միություն

**Հարավսլավիայի ֆուտբոլային միություն** (, , , ), Հարավսլավիայում ֆուտբոլի վերահսկողություն և կառավարում իրականացնող կազմակերպություն։ Միությունը կազմակերպել և կառավարել է ֆուտբոլի ազգային հավաքականները (գլխավոր, երիտասարդական)։ Միության հովանու ներքո անցկացվել են Հարավսլավիայի տղամարդկանց և կանանց, ինչպես նաև շատ այլ առաջնություններ։

## Պատմություն
Հարավսլավիայի ֆուտբոլային միություն հիմնադրվել է 1919 թվականին Զագրեբում՝ Խորվաթիայի ֆուտբոլայի միության հիմքի վրա, որից հետո տեղափոխվել է Բելգրադ։ 1923 թվականին ՖԻՖԱ-ն ճանաչել է ՀՖՄ-ն։ Երկրորդ համաշխարհային պատերազմի ընթացքում միությունը վերակազմվել է և կառավարել է Հարավսլավիայի Հանրապետության այլ միությունների, իսկ 1948 թվականին կրկին միասնական է դարձել։ 1954 թվականին ՀՖՄ-ն դարձել է ՈՒԵՖԱ-ի անդամ-հիմնադիրներից մեկը։

1991 թվականին Հարավսլավիայի կազմալուծումից հետո անկախացած պետություններում հիմնվել և վերստեղծվել են ֆուտբոլի կառավարման տեղական մարմիններ։
## Ծանոթագրություններ
Պլոմարիոն

**Պլոմարիոն** () կամ **Պլոմարի** (), փոքր քաղաք Հունաստանի Լեսբոս կղզու հարավում։ Մտնում է Հյուսիսային Եգեյան կղզիներ պերիֆերիայի կազմի մեջ գտնվող Լեսբոս ծայրամասային միավորի Լեսբոս համայնքի մեջ։ Ըստ 2011 թվականի մարդահամարի՝ բնակչության թիվը կազմում է 2996 մարդ։

## Զբոսաշրջություն
Պլոմարիոնից արևելք գտնվում է ծովափնայա Այոս-Իսիդորոս գյուղը՝ ավազոտ լողափով, որը ճանաչվել է Հունաստանի լավագույն լողափներից մեկը։ Քաղաքից արևմուտք՝ 6 կմ հեռավորության վրա, տեղակայված է 700 մետրանոց Մելինդա ավազոտ լողափը։

## Տեսարժան վայրեր
* Պոլիկենտրո 
* Վառվայանի թանգարան
* Առվանիտիի թանգարան
* Օճառի թանգարան 
* «Ատանասիդաո կաֆենիո» ավանդական սրճարան
* «Վենիամին Լեսբոսսկիյ» ակումբ
* Ազգագրության թանգարան

## Պլոմարիոնի համայնք
Պլոմարիոնի համայնքային միության մեջ մտնում է 6 բնակավայր։ Ըստ 2011 թվականի մարդահամարի տվյալների՝ բնակչությունը կազմում է 3276 մարդ։ Մակերեսը 40,478 կմ² է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Էլ Մինիա

**Էլ Մինիա**, Եգիպտոսի Մինիա մուխաֆազայի վարչական կենտրոնը։ Կան բրդյա, բամբակյա, սննդի արդյունաբերություններ։ Գործում է երկաթուղային կայարան Կահիրե-Ասուան ճյուղում։

Բնակչությունը կազմում է 235 733 բնակիչ 2005 թվականի դեկտեմբերի 31-ի տվյալներով։
Քաղաքի անունը գալիս է հին եգիպտական փոքր Հուֆա անունից: Ղպտիերեն լեզվով քաղաքը կոչվում էր Տմունե կամ Տմոնե, ինչը նշանակում է «բնակության վայր», քանի որ Մինիայից 20 կմ հեռավորության վրա՝ Նեղոսի արևելյան ափին, գտնվում է վանք, որը կառուցվել է Սուրբ Աստվածածին անունով։ Վանքում հատուկ տեղ է գրավում այն տաճարը, որը կառուցվել է 328 թվականին Ելենա կայսրուհու կողմից այն քարանձավում, որտեղ, ըստ լեգենդի, ապաստան է գտել Սուրբ ընտանիքը Եգիպտոս փախչելու ժամանակ։ Էլ Մինիայում հայտնաբերվել է Հուդայի ավետարանի ղպտիերեն տեքստը՝ Չակոսի օրենսգրքի կազմում։
Քաղաքում կա համալսարան։ Էլ-Մինյան կառուցված է այնպես, որ նրա փողոցների մեծ մասը հատվում են ուղիղ անկյան տակ։ Քաղաքում բազմաթիվ հին գաղութային առանձնատներ են մնացել, որոնք իտալացի ճարտարապետները կառուցել են տեղի բամբակյա մագնատների համար։

## Վերին Եգիպտոսի Մարգարիտ
Մինիան գտնվում է Նեղոսի արևմտյան ափին։ Տեղի բնակիչներն այն անվանում են «Վերին Եգիպտոսի Մարգարիտ» ( , բառացի՝ հարսնացու կամ Վերին Եգիպտոսի ջրահարս)։ Քաղաքը զբաղեցնում է ռազմավարական դիրք միջին Եգիպտոսում՝ հարավի և հյուսիսի միջև։ Անունը կարող է առնչվել հայտնի հին եգիպտական ավանդույթին կամ զոհաբերական ծեսին, երբ կնոջ արձանիկը գցվել է Նեղոսի ջրերի մեջ որպես զոհաբերություն, որպեսի լինի գետի վաղ և բարձր վարարում։

## Խոշոր հնագիտական գտածոներ
2018 թվականի փետրվարին հայտնաբերվել է 2,5 հազար տարվա քրմական դամբարանադաշտ։ Գերեզմանները պատկանում են քրմերի ու պաշտոնյաների։ Սարկոֆագներում եղել են բազմաթիվ թանկարժեք իրեր, այդ թվում՝ զարդեր և հազարավոր արձանիկներ։
2019 թվականի փետրվարին պեղվել է դամբարանադաշտ (փարավոնների արքայատոհմի ուշ շրջան, Պտղոմեոսի օրոք (մ.թ.ա. IV-I դարերում), Էլ Մինիա նահանգում՝ Թունա էլ Գաբալի շրջանում։ Մոտ 10 մետր խորությամբ գետնի տակ հայտնաբերվել են տարբեր սեռի, տարիքի և սոցիալական պատկանելության մումիաներով սարկոֆագներ։ 40 մումիաներից տասը երեխաների են։

## Ծանոթագրություններ

## Արտաքին հղումներ
* 

Կատեգորիա:Եգիպտոսի քաղաքներ
Կատեգորիա:Համաշխարհային ժառանգության նախնական ցանկ
Ինչպե՞ս գողանալ ադամանդը

**Ինչպե՞ս գողանալ ադամանդը** (, բառացի «Սիրո հարված»), բրիտանական կատակերգական ֆիլմ, որի գլխավոր դերակատարներն են Փիրս Բրոսնանն ու Էմմա Թոմփսոնը։ Ֆիլմի ռեժիսորը Ջոել Հոփքինսն է։ Ֆիլմի պրեմիերան կայացել է 2013 թվականին, Տորոնտոյի կինոփառատոնի ժամանակ։

## Սյուժե
Ռիչարդն ու Քեյթը բաժանված են և նրանց կապում են միայն նրանց երեխաները՝ Սոֆին և Մեթը։ Երբ ընկերությանը, որտեղ աշխատում էր Ռիչարդը, «կուլ է տալիս» խարդախ Վինսենթ Քրյուգերի ընկերությունը, նրանք կորցնում են իրենց ամբողջ խնայողությունը։ Նրանք իրենց գումարը վերադարձնելու հույսով մեկնում են Փարիզ, որտեղ գտնվում է Քրյուգերի շտաբ-բնակարանը։ Բայց պարզվում է, որ Քրյուգերը դրանք արդար ճանապարհով է սեփականացրել։ Այդ ժամանակ նրանք որոշում են գողանալ 10 մլն դոլար արժողությամբ ադամանդ, որը Քրյուգերը, որպես հարսանեկան նվեր, գնել էր իր հարսնացուի` Մանոնի համար։

## Դերերում

## Քննադատություն
Rotten Tomatoes կայքում ֆիլմի 54 ակնարկների 28 %-ը դրական են, ֆիլմի միջին գնահատականը 10-ից կազմում է 4,7։ Քննադատների կարծիքով ֆիլմի գլխավոր արժանիքը դերասանների տաղանդավոր խաղն է, թերություններից նշվում է կանխատեսելի սյուժեն և սրության պակասը, որը նկատվել է ռեժիսոր Ջոել Հոփքինսի և դերասանուհի Էմմա Թոմփսոնի նախորդ համատեղ աշխատանքում՝ «Հարվիի վերջին շանսը» ֆիլմում։

Metacritic կայքում ֆիլմը 20 ակնարկների հիման վրա 100 միավորից հավաքել է 44-ը։

## Սաունդթրեք
* Status Quo — *Whatever You Want*
* Phil Pendlebury — *Come Together in the Morning*
* Զազ — *Je Veux*
* Վոլֆգանգ Ամադեուս Մոցարտ — *Cise an Tutte — La MianDForabella*
* Free — *All Right Now*
* Young Money — *Pass the Dutch*
* The Clash — *I Fought the Law*
* Whiskey Dix — *Taking Care of Business*
* Ron Meza — *Joy*
* Ron Meza — *Latin Punch*
* Ron Meza — *Sucker Punch*
* Ron Meza — *Love in a Punchbowl*
* Kimiko Ono — *Mon Désarroi*
* Kimiko Ono — *La Ballade de Gibraltar*
* Billy Paul — *Me and Mrs Jones*
* Բարրի Ուայթ — *What Am I Gonna Do With You*
* V.V. Brown — *L.O.V.E.*
* Free — *Come Together in the Morning*
* Teddy Thompson — *In My Arms*

## Ծանոթագրություններ

## Արտաքին հղումներ
* «Как украсть бриллиант» на сайте Rotten Tomatoes
* «Как украсть бриллиант» на сайте Metacritic

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2013 ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Բրիտանական կինոկատակերգություններ
Հայկ Բախչինյան

**Հայկ Ֆելիքսի Բախչինյան** (), հայ գրականագետ, թարգմանիչ, ՀԳՄ անդամ (2009 թվականից)։

## Կենսագրություն
Հայկ Բախչինյանը ծնվել է 1973 թվականի հուլիսի 8-ին Լոռու մարզի Ալավերդի քաղաքում։ Ավարտել է Թբիլիսիի պետական մանկավարժական համալսարանի հայկական բաժանմունքը և Բաթումի համալսարանի ասպիրանտուրան։ Նա գրել է հայ-վրացական և հայ-լիտվական գրական կապերի ուսումնասիրությանը նվիրված հոդվածներ և կատարել թարգմանություններ, որոնք տպագրվել են գրական մամուլում։

## Երկեր
Հայկ Բախչինյանը 1999 թվականին գրել է «Ցնցոտիների մեջ փաթաթված խաչերը», 2007 թվականին՝ «Դիմակայության բարիկադների վրա», իսկ 2008 թվականին՝ «Հայաստանը Կոնստանտինե Գամսախուրդիայի ստեղծագործություններում» երկերը։

## Թարգմանություններ
Հայկ Բախչինյանը 2003 թվականին Երևանում լիտվերենից և ռուսերենից թարգմանել է «Յուրի Վինագրադով», «Քաղցր տաժանակրություն», իսկ 2004 թվականին՝ «Ալգիմանտաս Բուչիս», «Քո թշնամու թշնամին» գրքերը։

## Ծանոթագրություններ

Կատեգորիա:Լիտվերենից հայերեն թարգմանիչներ
Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Ռուսերենից հայերեն թարգմանիչներ
Տուկ-Տուկը և նրա ընկեր Բզեզը

**«Տուկ-Տուկը և նրա ընկեր Բզեզը»** (, այլ անվանումը՝ «Տուկ-Տուկ»), խորհրդային սատիրական մուլտֆիլմ։ «Ուկրաինֆիլմ» ստուդիայի  գեղարվեստական մուլտիպլիկացիոն բաժնի (կազմավորվել է 1934 թվականին) կողմից ստեղծված երկու  նկարած մուլտֆիլմներից մեկը։

Ֆիլմի ստեղծման աշխատանքերն սկսվել են 1928 թվականին ուկրաինական անիմացիայի հիմնադիրներից մեկի՝ Վյաչեսլավ Լևանդովսկու Կիևի կինոստուդիայում։ «Տուկ-Տուկը և նրա ընկեր Բզեզը» մուլտֆիլմը պետք է դառնար նրա հնչյունային առաջին մուլտֆիլմը (հնչյունային առաջին մուլտիպլիկացիոն ֆիլմի՝ «Վիլլի շոգեքարշը», որը նկարահանվել է Ուոլթ Դիսնեյի կողմից, պրեմիերան տեղի է ունեցել 1928 թվականին)։  Ֆիլմը Վ․  Լևանդովսկու աշակերտների կողմից վերանկարահանվել է միայն 30-ական թվականներին։

Ուկրաինական պահպանված ամենահին մուլտիպլիկացիոն ֆիլմերից մեկն է։ Ներառված է Ալեքսանդր Դովժենկոյի ազգային կենտրոնի ռեստավրացիայի ծրագրում։

## Սյուժե
Մուլտֆիլմը Տուկ-տուկ մականունով  տղայի և նրա շուն Բզեզի արկածների մասին է։ Այլաբանություն է ճապոնական միլիտարիստների դեմ պայքարի թեմայով։

## Ստեղծներ

## Ծանոթագրություններ

## Արտաքին հղումներ
* 

Կատեգորիա:Խորհրդային մուլտֆիլմեր
Սերբական Հանրապետության ֆուտբոլի ազգային հավաքական

**[[Սերբական Հանրապետություն|Սերբական Հանրապետության]] ֆուտբոլի ազգային հավաքական**, ֆուտբոլի ազգային հավաքական, որը ներկայացնում է Սերբական Հանրապետությունը ֆուտբոլի միջազգային մրցաշարերում և առանձին հանդիպումներում։ Չի մտնում ՖԻՖԱ-ի և ՈՒԵՖԱ-ի կազմ։ Հիմնադրվել է 1992 թվականին՝ Սերբական Հանրապետության կազմավորումից հետո։ Սերբական Հանրապետության ֆուտբոլային միությունը հիմնադրվել է 1992 թվականի սեպտեմբերի 5-ին՝ Բոսնիական պատերազմի ակտիվ շրջանում։ Հավաքականի և ակումբների խաղերը անցկացվում էին ռազմական դժվար ժամանակաշրջանում։

## Պատմություն
Սերբական Հանրապետության հավաքականը իր առաջին պրոֆեսիոնալ հանդիպումը անցկացրել է 1992 թվականի դեկտեմբերի 20-ին Բանյա Լուկայի քաղաքային մարզադաշտում՝ ընդդեմ Սերբական Հանրապետության Կրաինա ակումբի։ Առաջին պատմական գոլը խփել է Զորան Նեշկովիչը 16-րդ րոպեին, իսկ 45-րդ րոպեին Տիհոմիր Ժորիչը հավասարեցրել է հաշիվը։ Սերբական Հանրապետության հավաքականի կազմում դաշտ են մտել՝
* Նիկոլա Չոբանովիչ,
* Դրագան Մարկովիչ,
* Նեդո Զդելյար,
* Սրեդկո Վոյկիչ,
* Զորան Վրանյեշ և այլք։

Այդ խաղի ընթացքում գլխավոր մարզիչը եղել է Միլոշ Ջուրկովիչը, իսկ նրա օգնականը եղել է Մլադեն Կատիչը։

1995 թվականին կազմավորվել են Սերբական Հանրապետության ֆուտբոլի առաջին լիգան և Սերբական Հանրապետության գավաթը։ Այդ ժամանակ պետության բոսնիական և խորվաթական հատվածներում հայտնվել են առանձին առաջնություններ։ 1996 թվականին ՖԻՖԱ-ն ճանաչել է Բոսնիա և Հերցեգովինայի ֆուտբոլի ֆեդերացիան, իսկ 1998 թվականին դա արել է ՈՒԵՖԱ-ն։ Այդ նախադեպից հետո ակումբները իրավունք են ստացել մասնակցել եվրագավաթներին, բացի Սերբական Հանրապետության ակումբներից։

2000 թվականին Սերբական Հանրապետության հավաքականը անցկացրել է առաջին պաշտոնական խաղը ընդդեմ հունական «Կավալա» ակումբի (հաղթանակ 4:0), մեկ տարի անց անցկացվել են երկու հանդիպումներ ընդդեմ գերմանական «Բավարիա» (պարտություն 0:1) և «Շվայնֆուրտ 05» (հաղթանակ 4:2) ակումբների։ Սակայն այսքանով Սերբական Հանրապետության խաղերի պատմությունն ավարտվում է, հիմնական կազմ այլևս չի ստեղծվում, երկրի պատիվը ներկայացնում է միայն երիտասարդական հավաքականը, որն ամեն տարի մասնակցում է միջազգային ընկերական առաջնությունների։ Բանակցություններ են վարվում Սերբիայի հավաքականի հետ հանդիպման համար։

## Երիտասարդական հավաքական
Սերբական Հանրապետության ֆուտբոլի երիտասարդական հավաքականը հիմնադրվել է 2000 թվականին և յուրաքանչյուր տարի մասնակցում է մի շարք երիտասարդական առաջնությունների (դրանց թվում Ստևան Նեշտիցովի առաջնությունը)։ Հավաքականը այդ առաջնությունը հաղթել է 2004 և 2012 թվականներին։

## Ծանոթագրություններ

## Արտաքին հղումներ
* Պաշտոնական կայքէջ
Սուրբ Հիերոնիմոսի վերջին հաղորդությունը (նկար, Սանդրո Բոտիչելլի)

**Սուրբ Հիերոնիմոսի վերջին հաղորդությունը** (), Վերածննդի դարաշրջանի վաղ իտալական գեղանկարչության վարպետ Սանդրո Բոտիչելլիի կտավը, որը հեղինակն ավարտել է մոտ 1494-1495 թվականներին։ Նկարն ընդգրկված է  Մետրոպոլիտեն թանգարանի հավաքածուում։

Պատկերը ստեղծվել է ներշնչված Սուրբ Եվսեբիոս Վերչելիի երեք ապոկրիֆային նամակներից մեկով, ըստ որի, մինչև մահանալը Հիերոնիմոսը Եվսեբիոսից ստանում է վերջին հաղորդությունը։ Այս տեսարանի ընտրությունը, որը շատ ավելին է, քան պարզապես Հիերոնիմոսն իր խցում, կապված է Ջիրոլամո Սավոնարոլայի քարոզչության հետ Ֆլորենցիայում։ Հիերոնիմոսը Բեթղեհեմի մոտ գտնվող իր խցում՝ շրջապատված միաբաններով ստանում է վերջին հաղորդությունը։ Նկարը ստեղծվել է ֆլորենցիացի բրդի վաճառականի Ֆրանչեսկո Դել Պուլեզեի համար, որը Ջիրոլամո Սավոնարոլայի աջակիցն էր։

Այս թեման պատկերել է նաև բոլոնիացի բարոկկո նկարիչ Ագոստինո Կարաչին. աշխատանքը գտնվում է Բոլոնիայի ազգային պատկերասրահում և Դոմենիկինոն. աշխատանքը գտնվում է Վատիկանի թանգարաններում։

## Ծանոթագրություններ

## Գրականություն

## Արտաքին հղումներ
*Page at artonline.it 
*Metropolitan Museum Page

Կատեգորիա:Մետրոպոլիտեն թանգարանի նկարներ
Կատեգորիա:Սանդրո Բոտիչելլիի նկարներ
Կիրիակոս Միցոտակիս

**Կիրիակոս Միցոտակիս** (, ), հույն պետական և քաղաքական գործիչ, ով զբաղեցնում է Հունաստանի վարչապետի պաշտոնը՝ միևնույն ժամանակ նաև նախագահելով իշխող «Նոր ժողովրդավարություն» կուսակցությունը։ «Սիրիզայի» թեկնածու Ալեքսիս Ցիպրասի վարչապետության տարիներին եղել է Հունաստանի քաղաքական ընդդիմության ղեկավարը։

Միցոտակիսը 2004 թվականին ընտրվել է Հունաստանի Հանրապետության խորհրդարանի պատգամավոր՝ «Աթենք Բ» սահմանադրական ընտրատարածքից։ 2016 թվականի հունվարին ընտրվել է «Նոր ժողովրդավարություն» ընդդիմադիր կուսակցության նախագահ։ Երեք տարի անց՝ 2019 թվականի հուլիսի 8-ին, այդ կուսակցությունը հաղթում է Հունաստանի խորհրդարանական ընտրություններում՝ տապալելով Ցիպրասի կառավարությունը։ Կիրիակոսը նախկին վարչապետ Կոնստանտինոս Միցոտակիսի որդին է։

## Վաղ տարիների կյանք և կրթություն
Կիրիակոսը ծնվել է 1968 թվականի մարտի 4-ին Աթենքում։ Նրա հայրը՝ Կոնստանտինոս Միցոտակիսը, եղել է Հունաստանի նախկին վարչապետ և «Նոր ժողովրդավարություն» կուսակցության պատվավոր նախագահ, մայրը՝ Մարիկա Միցոտակիսը, աչքի է ընկել իր քաղաքական ակտիվ վերլուծություններով և ներգրավվածությամբ։ Կիրիակոսի ծնունդից անմիջապես հետո Հունաստանի իշխանությունը բռնազավթած ռազմական խունտան նրա ընտանիքին դատապարտվում է տնային կալանքի, իսկ հորը՝ Կոնստանտինոսին, ճանաչում «պերսոնա նոն գրատա», այսինքն՝ անցանկալի անձ Հունաստանի համար։ Տնային կալանքի նախապայմանը խախտած Կոնստանտինոսը դատապարտվում է Հունաստանի քրեական օրենսգրքի տրամաբանությամբ, սակայն նույն տարում Թուրքիայի արտաքին գործերի նախարար Իհսան Սաբրի Չաղլայանգիլի ջանքերով վերջինս՝ իր ընտանիքի հետ միասին, ապաստան է գտել Ստամբուլում։ Այդ ժամանակ Կիրիակոսն ընդամենը մեկ տարեկան էր։

Միցոտակիսների ընտանիքը Թուրքիայում մնում է մի քանի օր, որից հետո մեկնում է Փարիզ։ Վերջիններս հայրենի երկիր կարողանում են վերադառնալ միայն 1974 թվականին՝ իշխանության ազատագրումից հետո։ Ավելի ուշ, Կիրիակոս Միցոտակիսը հայտարարել է այն մասին, որ իր կյանքի առաջին վեց ամիսներին նա եղել է քաղաքացիական բանտարկյալ։ 1986 թվականին Միցոտակիսն ավարտել է Աթենքի քոլեջը։ 1986-1990 թվականներին սովորել է Հարվարդի համալսարանում, ստացել հասարակագիտության բակալավրի աստիճան։ 1992-1993 թվականներին Սթենֆորդի համալսարանում ստացել է միջազգային հարաբերությունների գծով մագիստրոսի գիտական աստիճան։ Նույն տարում ընդունվել է Հարվարդի բիզնես դպրոց, որն ավարտել է 1995 թվականին՝ ստանալով բիզնես կառավարման մասնագիտացմամբ։

## Մասնագիտական գործունեություն
1990-ից 1991 թվականներին Կիրիակոս Միցոտակիսը որպես ֆինանսական վերլուծաբան աշխատել է Լոնդոնի «Չեյս բանկ»-ում, իսկ 1991 թվականին՝ վերադարձել Հունաստան և պարտադիր զինվորական ծառայություն անցել ռազմաօդային ուժերում։ Հետագա գործունեությունը ծավալել է հունաստանյան և արտասահմանյան բանկերում և ձեռնարկատիրական ընկերություններում։

## Ծանոթագրություններ

Կատեգորիա:Կուսակցությունների առաջնորդներ
Կատեգորիա:Հարվարդի համալսարանի շրջանավարտներ
Կատեգորիա:Հույն գործարարներ
Կատեգորիա:Հույն տնտեսագետներ
Կատեգորիա:Հունաստանի նախարարներ
Կատեգորիա:Հունաստանի վարչապետներ
Կատեգորիա:Հունաստանի քաղաքական գործիչներ
Կատեգորիա:Սթենֆորդի համալսարանի շրջանավարտներ
Կատեգորիա:Քաղաքական ընտանիքներ
I Hate U, I Love U (երգ)

«**I Hate U, I Love U**» () ամերիկացի երգիչ, ռեփեր Gnash-ի և Օլիվիա Օ'Բրայենի երգ։ Այն թողարկվել է 2016 թվականի փետրվարի 17-ին, որպես Gnash-ի երրորդ ընդարձակ «*Us* » (2017) խաղարկային սկավառակի առաջին սինգլից։ Երգը 2016 թվականից հայտնվեց ''Billboard'' Hot 100 -ի առաջին տասնյակում։ Միացյալ Նահանգներից դուրս երգը առաջին տեղը զբաղեցրեց Ավստրալիայում, Ավստրիայում, Բելգիայում, Ֆինլանդիայում, Նորվեգիայում և Միացյալ Թագավորությունում։

2016 թվականի մարտի 20-ին Օ'Բրայենը թողարկել է "Hate U Love U" երգի իր մենահամերգը։

Երգը ընդգրկվել է Gnash-ի դեբյուտային «Us» ստուդիայի ալբոմում, որը տեղադրվել 2019 թվականի հունվարի 11-ին։

## Նախապատմությունը և թողարկումը
Gnash-ը երգը գրել է Սան Ֆրանցիսկոյի երգիչ-երգչուհի Օլիվիա Օ'Բրայենի հետ, և նաև Ջեյ Բիի օգնությամբ, որը սկզբում գրել էր երգը` երգին վոկալ տրամադրելու համար։ Օ'Բրայենը արդեն աշխատել էր Gnash-ի հետ՝ լուսաբանելով իր «Disposible» երգը։ Gnash-ը երգը թողարկել էր հուլիսի 26-ին, SoundCloud -ի իր էջում։ Այն թողարկվել է iTunes -ում, 2016 թվականի փետրվարի 17-ին, դառնալով Gnash-ի երկարացված «Us» (2016) խաղարկային սկավառակը։

## Տեսահոլովակ
«Ես ատում եմ քեզ, ես սիրում եմ քեզ» երաժշտական տեսահոլովակը ներկայացվել է 2016 թվականի մարտի 7-ին։

## Քննադատական ընդունելություն
*"Թայմ"*  ամսագիրը բացասական է գնահատել «Ես ատում եմ քեզ, ես սիրում եմ քեզ» երգը, այն համարելով 2016 թվականի ամենավատ երգերից մեկը, և գրել է՝ "Մոռացեք Chainsmokers -ը և Halsey -ի աղյուսակները։ 2016 թվականի ամենաթողկող զեյթինգիստ սահմանող երգը Gnash-ի դաշնամուրի  «Ես ատում եմ քեզ, ես սիրում եմ քեզ» բալադն է, երգիչ-երգահան Օլիվիա Օ'Բրայենի կողմից, ով աննկարագրելիորեն բարձրացավ այս տարի Billboard Hot 100 -ի տասնյակում։ The Տingsongy -ի երգչախմբային մեղեդին անբարեխիղճ է, իսկ անպտուղ արտադրանքը այն բացասական էներգիայի պարունակության մեջ է դնում"։

2017 թվականին երգը առաջադրվել է Radio Disney Music -ի լավագույն մրցանակի համար։

## Օլիվիա Օ'Բրայենի տարբերակը

### Աղյուսակ

## Ծանոթագրություններ

Կատեգորիա:2016 սինգլներ
Կատեգորիա:Փոփ
Կատեգորիա:Փոփ երաժիշտներ
Վուդսթոք պալատ

մինի|Վուդսթոք պալատի սկզբնական տեսքը
**Վուդսթոք պալատ,** արքայական նստավայր Օքսֆորդշայրի Վուդսթոք անգլիական քաղաքում։

Այս վայրում Անգլիայի թագավոր Հենրի I-ը կառուցել է որսորդական տնակ և 1129 թվականին ավելացրել 7 մղոն (11 կմ) երկարությամբ պարիսպ՝ ստեղծելով առաջին արգելանոցը, որտեղ պահվում էին առյուծներ ու ընձառյուծներ։ Հենրիի թոռը՝ Հենրի II-ը տնակի տեղում  պալատ է կառուցել, որտեղ ժամանակ է անցկացրել իր սիրուհու՝ Ռոզամունդ Քլիֆֆորդի հետ։

Պալատում տեղի ունեցած կարևոր իրադարձություններից են՝

* 1186 թվականին Շոտլանդիայի թագավոր Ուիլյամ I Առյուծի ամուսնությունը Էրմենգարդ դե Բումոնի հետ
* Անգլիայի թագավոր Հենրի III-ի ու Լլեվելին Վերջինի միջև Վուդսթոքի համաձայնագրի կնքումը (1247)
* Անգլիայի թագավոր Էդուարդ I-ի կրտսեր որդու՝ Էդմունդի ծնունդը (1301)
* Էդուարդ Սև արքայազնի ծնունդը (1330)
* Անգլիայի թագավոր Էդուարդ III-ի դստեր՝ Մարի Պլանտագենետի ամուսնությունը Բրիտանիի դուքս Ջոն V-ի հետ (1361)
* Անգլիայի ապագա թագուհի Եղիսաբեթ I-ի բանտարկությունը (1554–58)

Վուդսթոք պալատը մեծ մասամբ ավերվել է Անգլիական բուրժուական հեղափոխության ընթացքում, իսկ մնացած քարերը հետագայում օգտագործվել են ոչ հեռու գտնվող  Բլենիմյան պալատի շինարարության համար։

## Ծանոթագրություններ

Կատեգորիա:Անգլիայի պալատներ
Նորիկ Կազումով

**Նորիկ Բագրատի Կազումով** (), հայ գինեգործ։ Գինու քիմիայի և տեխնոլոգիայի մասնագետ։ Տեխնիկական գիտությունների դոկտոր (1970), ՀԳԳԱ ակադեմիկոս (1996), ՀԽՍՀ վաստակավոր գինեգործ (1978):

Հրաչյա Կազումովի, Զորայր Կազումյանի եղբայրը և Կարեն Կազումյանի հայրը։

## Կենսագրություն
Նորիկ Կազումովը ծնվել է 1926 թվականի հունիսի 20-ին, Իջևան քաղաքում։ 1948 թվականին ավարտել է Կիրովաբադի գյուղատնտեսական ինստիտուտը։ 1970-1976 թվականին եղել է Երևանի շամպայն գինիների գործարանի հիմնախնդիրների լաբորատորիայի վարիչ, 1976-1989 թվականներին՝ տնօրեն, 1989 թվականից՝ Խաղողագործության, գինեգործության և պտղաբուծության գիտական կենտրոնի գինու տեխնոլոգիայի բաժնի վարիչ։

Ուսումնասիրել է սեղանի, թնդեցված, աղանդերային և շամպայն գինիների տեխնոլոգիայի ու քիմիայի հարցեր, մշակել մի շարք տեխնոլոգիական շարժընթացներ և սխեմաներ գինեգործության առաջնային և երկրորդային արտադրություններում։ Ստեղծել է 25 («Հայկական», «Անուշ», «Նորք», «Մուսկատ», «Ուրարտու», «Չարենց», «Կարմրահյութ» և այլն) տեսակավոր գինիներ։

## Անդամակցություն
* Խաղողագործության և գինեգործության միջազգային ակադեմիայի անդամ (1998):

## Պարգևներ
* ԽՍՀՄ ԺՏՆՑ արծաթե (1964), փոքր ոսկե (1969, 1981) մեդալներ։

## Երկեր
* Вина и винодельческие районы Армянской ССР. Ереван, Изд-во АН АрмССР, 1956, 130 с.
* О технологии и химии вина типа мадера. Ереван, Изд-во МСХ АрмССР, 1960, 286 с.
* Технологическая характеристика и новые пути получения вина типа мадера и портвейн. Ереван, 1968, 391 с.
* Технологическая характеристика и новые пути получения вина типа мадера и портвейн. Ереван, 1969, 62 с.
* Виноделие десертных вин Армении. Ереван, Айастан, 1971. 262 с.
* Технология столовых вин Армении. Ереван, Айастан, 1972. 316 с.
* Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, Առաջընթաց, 1992, 486 էջ։
* Переработка плодово-ягодного сырья для ароматизации напитков. Կազումով Նորիկ Բագրատի, Ереван, ВМВ-ПРИНТ, 2009, 136 с.
* Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, «Նահապետ», 2013, 340 էջ։
* Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, «Նահապետ», 2016, 340 էջ։

## Ծանոթագրություններ

Կատեգորիա:Հայ գինեգործներ
Կատեգորիա:Տեխնիկական գիտությունների դոկտորներ
Կատեգորիա:ՀԽՍՀ վաստակավոր գինեգործներ
Կատեգորիա:ԽՄԿԿ անդամներ
Հնդկական ենթարծիվ

**Հնդկական ենթարծիվ** (), Ճուռակների ընտանիքի գիշատիչ թռչուն։

Մարմնը բաց շականակագույն է, թևերի փետուրները՝ գորշավուն։ Մարմնի երկարությունը մոտ 65 սմ է։ Ամրակազմ, միջին չափի մեծության արծիվ է լայն թևերով և կարճ պոչով։ Տարեց թռչունների գունավորումը մուգ շականակագույն է։ Գլուխը մեծ է մարմնի չափերի համեմատ։ Աչքերը կրակոտ շագանակագույն են։

Բնադրում են հիմնականում Հարավային Ասիայի տարածքում։

Բնակության երկիրը՝ Բանգլադեշ, Կամբոջա, Հնդկաստան, Մյանմա, Նեպալ։ Բացի նշված պետություններից, այս թռչունը այլևս ուրիշ վայրերում չի հանդիպում։

Այս տեսակը հզոր գիշատիչ է, որը բռնում է որսը՝ հիմնականում կաթնասունների, անտառի մոտ կամ նրան հարակից բաց տարածքներից։ Ենթարծիվը որսում է նաև գորտեր և թռչուններ։
մինի|Հնդկական ենթարծիվներ
մինի|Հնդկական ենթարծիվ
մինի
Այս տեսակը սպառնալիք է բնակավայրերին։

Ցավոք, այս տեսակի թիվը աստիճանաբար նվազում է։ Հետևաբար, որոշ մասը ապրում են ազգային պարկերում և արգելոցներում։

## Ծանոթագրություններ

## Գրականություն
* BirdLife International 2013. Aquila hastata. In: IUCN 2013
* BirdLife
Միվատն

**Միվատն**  (), լիճ Իսլանդիայի հյուսիսում։

## Ընդհանուր տեղեկություններ
Գտնվում է կղզու հյուսիսային մասում։ Լճի երկարությունը մոտ 10 կմ է, լայնությունը՝ 8 կմ։ Լճի վրա տեղակայված է ավելի քան 50 կղզի։
Լիճը հարուստ է ձկներով։

Հրաբխային ջերմության պատճառով լճի որոշ հատվածներ երբեք չեն սառչում։ Լճից սկիզբ է առնում Լախսաու գետը, որը թափվում է Սկյաուլվանդի ծոց։

## Տեսարժան վայրեր
մինի|300px
* Լճի մոտակայքում կան տաք աղբյուրներ և ծծմբային հանքեր։
* Լճից 30 կմ հյուսիս-արևելք գտնվում է Եվրոպայի ամենահզոր ջրվեժը՝ Դետտիֆոսսը։
* 1999 թվականին Լեհաստանի գիտությունների ակադեմիայի Հնագիտության և ազգագրության ինստիտուտի գիտնականները լճի հարակից Սվեյգակոթի շրջանում հայտնաբերել են 10-րդ դարի կիսանկուղային բնակավայրեր, որոնք նման են Էլբայի, Օդերի, Վիսլայի և Ռուսաստանի այդ ժամանակաշրջանի տներին.:
* «Գահերի խաղը» հեռուստասերիալի 5-րդ շրջանի տեսարանները նկարահանվել են լճի վրա։

## ՅՈՒՆԵՍԿՕ-ի Համաշխարհային ժառանգության օբյեկտ
2011 թվականին լիճը և Լախսա գետը ներառվել են Համաշխարհային ժառանգության ցանկում՝ որպես եզակի երկրաբանական և կենսաբանական օբյեկտներ։


MyvatnIsland.jpg
Mývatnssveit (3796232218).jpg
Aerial View of Mývatn 21.05.2008 16-05-12.JPG 
IS-myvatn-dimuborgir-myvatn-01.jpg
2008-05-21 13 05 27 Iceland-Skútustaðir.jpg


## Ծանոթագրություններ

## Արտաքին հղումներ
* Mývatn and Laxá // UNESCO. World Heritage Centre. Tentative Lists

Կատեգորիա:Եվրոպայի լճեր
Կատեգորիա:Իսլանդիայի լճեր
Մենամարտ (նկար)

**«Մենամարտ»,** 1896 թվականին ռուս նկարիչ Իլյա Ռեպինի ստեղծած նկար։

## Ստեղծման պատմություն
Իլյա Ռեպինը  **«Մենամարտ»**-ը նկարել է բելոռուսական «Զդրավնյովո» կոչվող կալվածքում։ Նկարն առաջին անգամ ցուցադրվել է 1896 թվականին՝ «Ռուս և օտարազգի արվեստագետների ու ուսանողների արվեստի ստեղծագործական փորձեր» կոչվող ցուցահանդեսում։ Այնտեղ այն ձեռք է բերել Պ. Տրետյակովը և մինչ օրս նկարը գտնվում է նրա մոսկովյան պատկերասրահում։ 1899 թվականին ցուցադրվել է 27-րդ շրջիկ ցուցահանդեսում, ինչպես նաև 1900 թվականին Պրահայում՝ Գեղարվեստական շրջիկ ցուցահանդեսների ընկերության ցուցահանդեսում;

Նկարի առաջին տարբերակը կոչվել է «Ներեցեք ինձ» և ցուցադրվել է 1897 թվականին՝ Վենետիկի միջազգային ցուցահանդեսում։ Այն վաճառվել է իտալուհի Կարմեն Տիրանտին։

Ա. Լանգովոյը իր հուշերում պատմում է, թե ինչպես է ծագել նկարը ստեղծելու գաղափարը. «Այս նկարը Ռեպինը ստեղծել է Տուլայի դատարանում քննվող մենամարտի մասին մի դատական գործչի պատմության ազդեցության տակ։ Մենամարտի ժամանակ մեղավորը մահացու վիրավորվել է, բայց վիրավորվելուց հետո, գիտակցելով իր հանցանքը, ներում է խնդրել իր զոհից»։

## Սյուժե
Նկարում պատկերված է մենամարտի վերջին դրվագը, կրակոցից անմիջապես հետո տեղի ունեցած իրադարձությունները։ Նկարի մի հատվածում պատկերված են վիրավորի ընկերները, որոնք ձեռքերի վրա պահում են նրան․ բժիշկը անշտապ մոտենում է նրանց։ Երկրորդ հատվածում երկրորդ մենամարտողն է, որն ատրճանակը գրպանը դրած  շրջվում է և սովորական շարժումով ծխախոտն է վառում։

## Քննադատություն
Վ.Սիզովը  «Ռուսկիե վեդոմոստի» թերթում նշում է.

1899 թվականի ապրիլի 21-ին «Русское слово» թերթը գրում է.

Ա. Լոնգովոյը հիշում է.

## Ծանոթագրություններ

## Գրականություն

* Грабарь И. Э., И. Е. Репин. Т. 2. М., 1964.
* Шишанов, В. А. Здравнёвские работы И. Е. Репина в русской художественной критике конца XIX — начала XX в. / В. А. Шишанов // Творчество И. Е. Репина и проблемы современного реализма. К 170-летию со дня рождения: материалы Международной научной конференции / ред. кол. Т. В. Юденкова, Л. И. Иовлева, Т. Л. Карпова. — Москва: Гос. Третьяковская галерея, 2015. — С. 117—130. https://issuu.com/linkedin63/docs/2015_repin_zdravnevo_gtg
* Бородина Т. П., И. Е. Репин в немецкой критике конца XIX — начала XX в. /  // Немцы в России: русско-немецкие научные и культурные связи: сб. ст. / отв. ред. . Санкт-Петербург: Дмитрий Буланин, 2000. — С. 244—250.
* Стасов В. В., Русские художники в Венеции //  Статьи, заметки, публиковавшиеся в газетах и не вошедшие в книжные издания. — М.: Издательство Академии художеств СССР, 1952. — С. 99—101.

Կատեգորիա:Նկարներ այբբենական կարգով
Կատեգորիա:1896 նկարներ
Կատեգորիա:Իլյա Ռեպինի նկարներ
Կատեգորիա:Տրետյակովյան պատկերասրահի նկարներ
Բաբախանյան

**Բաբախանյան**, հայկական ազգանուն։

## Ազգանունը կրողներ
* Ամալյա Գեղամի Բաբախանյան (1910-ական թվականներ-1984), թղթակից։
* Առաքել Գրիգորի Բաբախանյան (1860-1932), պատմաբան, գրող, գրականագետ, հրապարակախոս։
* Արմեն Վլադիմիրի Բաբախանյան (1967), դաշնակահար։
* Արմուշ Բաբախանյան (20-րդ դար), թղթակից։
* Գեղամ Բաբախանյան (19-րդ դար-1920-ական թվականներից հետո), թղթակից։
* Դավիթ Ալեքսանդրի Բաբախանյան (1975), ռեժիսոր, պրոդյուսեր, սցենարիստ։ 
* Հակոբ Օհանի Բաբախանյան (19-րդ դար-1910-ական թվականներից հետո), մանկավարժ։
* Հայկուհի Համբարձումի Բաբախանյան (1992), երգչուհի։
* Հենրիկ Սարիբեկի Բաբախանյան (1941-1999), բանաստեղծ։
* Հովհաննես Գերասիմի Բաբախանյան (1968), դերասան, երգիչ։
* Միքայել Աշոտի Բաբախանյան (1937), ագրոքիմիկոս։
* Յուրի Մոսվեսի Բաբախանյան (ծնվ․ 1936), կինոօպերատոր, ռեժիսոր։
* Սիսակ Հակոբի Բաբախանյան (1892-1936), հեղափոխական, կուսակցական-պետական գործիչ։
* Վարդգես Գեղամի Բաբախանյան (1908-1985), հասարակական գործիչ։

## Տես նաև
* Բաբախյան

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Այիա-Վարվառա (Ատտիկա)

**Այիյա-Վարվառա** (), քաղաք Հունաստանում, Աթենքի արևմտյան արվարձան։ Գտնվում է ծովի մակարդակից 70 մետր բարձրության վրա՝ Էգալեոյի ստորոտին, Սարոնիկոս ծովածոցից հյուսիս-արևելք, Սալամին կղզու դիմաց, Աթենքյան դաշտավայրում, Աթենքի կենտրոնից և Օմոնիասի հրապարակից 6 կմ արևմուտք։ Համանուն միության (դիմա) վարչական կենտրոնն է, որը մտնում է Ատտիկայի պերիֆերիայի կազմի մեջ գտնվող Արևմտյան Աթենքի ծայրամասային միավորի մեջ։ Ըստ 2011 թվականի մարդահամարի տվյալների՝ բնակչությունը կազմում է 26,550 մարդ։ Մակերեսը 2,425 կմ² է։ Բնակչությա խտությունը 10 948,45 մարդ/կմ² է։  2010 թվականի դիմարխի տեղական ընտրությունների ժամանակ ընտրվել է Եորոս Կապլանիսը ()։

Քաղաքն ստեղծվել է 1934 թվականին։ 1949 թվականին () ստեղծվել է համանուն համայնքը, 1963 թվականին՝ միությունը։

Քաղաքը կոչվել է սուրբ Վարվառա Իլիոպոլսկի եկեղեցու անվամբ։

Քաղաքն սպասարկում է Աթենքյան մետրոպոլիտենի «Այիյա-Մարինա» կայարանը։

## Բնակչություն

## Ծանոթագրություններ

Կատեգորիա:1934 թվականին հիմնադրված բնակավայրեր
Կատեգորիա:Հունաստանի քաղաքներ
Ուիլյամ Մեյսի

**Ուիլյամ Հոլ Մեյսի Կրտսեր** (, ), ամերիկացի դերասան և սցենարիստ։

Կոեն եղբայրների «Ֆարգո» ֆիլմում նկարահանվելու համար առաջադրվել է «Օսկարի»՝ երկրորդ պլանի լավագույն դերասանի անվանակարգում (1996)։

## Կենսագրություն
Ուիլյամ Մեյսին ծնվել է Մայամիում, երկրորդ համաշխարհային պատերազմի մասնակից օդաչու Ուիլյամ Հոլ Մեյսի Ավագի (1922–2007) ընտանիքում։ 1971 թվականին  տեղափոխվել է Չիկագո, որտեղ մտերմացել է դրամատուրգ Դեյվիդ Մեմետի հետ։ Մեմետ հետ հիմնականում աշխատել է Չիկագոյի թատրոնում, 1985 թվականին նրա հետ հաստատվել է Կալիֆորնիայում։

«Ռադիոյի օրեր» (1987) և «Հաճախորդ» (1993) ֆիլմերում ունեցած էպիզոդիկ դերակատարումներից հետո, Մեյսին ընտրվեց Կոեն եղբայրների ֆիլմում նկարահանվելու համար։ Սույն ֆիլմի հաջողություններից ելնելով, 1997 թվականին նրան կանչեցին նկարահանվելու մի քանի հայտնի ֆիլմերում, այդ թվում՝ «Խաբեբայություն», «Նախագահի ինքնաթիռը», «Փսիխոզ» և «Բուգի ոճով գիշերներ» ֆիլմերում։

Մեյսիի մասնակցությամբ այլ հայտնի ֆիլմերից են՝ «Մոնգոլիա» (1999), «Բջջային» (2004) և «Իրական վարազներ» (2007)։ 2000-ական թվականներին Մեյսին մասնակցություն ունեցավ նաև մի քանի հեռուստատեսային նախագծերում, որոնց համար 2003 թվականին երկու անգամ արժանացավ «Էմմի» մրցանակի։ Նկարահանվել է նաև «Շտապ օգնություն» (1994—1998), «Անամոթություն» (2011-2021) հեռուստասերիալներում։

## Անձնական կյանք
1997 թվականի սեպտեմբերի 6-ին Մեյսին ամուսնացել է դերասանուհի Ֆելիսիտի Հաֆմանի հետ, որի հետ նա հանդիպում էր իրենց ամուսնությունից 15 տարի առաջ։ Նրանք ունեն երկու աղջիկ՝ Սոֆիյա Գրեյս Մեյսի (ծնվ․ 01.08.2000) և Ջորջիյա Գրեյս Մեյսի (ծնվ․ 14.03.2002)։

## Ֆիլմագրություն

### Պրոդյուսեր
* 2004 — Ջիգո (ԹՎ) / *The Wool Cap*
* 2005 — Տրանսամերիկա / *Transamerica*
* 2006 — Ձնեմարդու արկածները / *Choose Your Own Adventure: The Abominable Snowman*
* 2008 — *Family Man*
* 2014 — Անկառավարելին / *Rudderless*

### Ռեժիսոր
* 1988 — *Lip Service (ТВ)*
* 2011 — Անամոթները / *Shameless*
* 2014 — Անկառավարելի/ *Rudderless*
* 2016 — Կանգառ/ *The Layover*

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Կատեգորիա:Հոլիվուդյան փառքի ծառուղի
Չիկա Դաչա (մարզադաշտ)

**«Չիկա Դաչա»** (), «Ռադնիչկի» ֆուտբոլային ակումբի տնային մարզադաշտ՝ սերբական Կրագուևաց քաղաքում։ Մարզադաշտը կառուցվել է ութ տարում (1949 թվականից), բացվել է 1957 թվականի հունիսի 6-ին։

Մարզադաշտի պատմության առաջին՝ «Ռադնիչկի» և բելգրադյան «Պարտիզան» ակումբների միջև խաղին ներկա են եղել մոտավորապես 30 000 մարդ։ Խաղն ավարտվել է ոչ ոքի (2:2)։

thumb|left|Ծիածանը 2010 թվականին Չիկա Դաչա մարզադաշտում։
1969 թվականի օգոստոսի 24-ին «Ռադնիչկին» խաղացել է Սպլիտի «Հայդուկ» ակումբի հետ։ Խաղին ներկա են եղել մոտավորապես 35 000 մարդ, որը դարձել է Հարվսլավիայի Պրեմիեր Լիագայում մարզադաշտ հաճախելիության ռեկորդ։ Նույն տարում, «Ռադնիչկի»-«Սանտոս» ընկերային խաղին ներկա են եղել 40 000 երկրպագու, որոնք եկել էին տեսնելու Պելեի առաջին խաղը Հարավսլավիայում։

2007 թվականին մարզաշտը վերակառուցվել է։

## Ծանոթագրություններ

## Արտաքին հղումներ
* Մարզադաշտի պատմություն

Կատեգորիա:Բոսնիա և Հերցեգովինայի մարզադաշտեր
Կատեգորիա:Ֆուտբոլային մարզադաշտեր
Զբոսայգում՝ ոտաբոբիկ

**Զբոսայգում՝ ոտաբոբիկ** (), կինոկատակերգություն, որ նկարահանվել է 1967 թվականին, ըստ Նիլ Սայմոնի համանուն պիեսի։

## Սյուժե
Բրատտերների երիտասարդ ամուսնական զույգը տեղափոխվում է հինգերորդ հարկում գտնվող բնակարան՝ ձեղնահարկի տակ։ Ամուսինները բոլորովին չեն համընկնում բնավորությամբ։ Կորին ձգտում է փոփոխությունների ու նոր տպավորությունների։ Փոլը, ընդհակառակը, պահպանողական է և միշտ հետևում է իր սովորույթներին։ Էթելը` Կորիի մայրը, դստեր հեռանալուց հետո միայնակ է զգում իրեն, ուստի Կորին շատ է անհանգստանում նրա համար։ Կորին ընթրիք է կազմակերպում ռեստորանում, որին, բացի Փոլից, հրավիրում է Էթելին և իրենց նոր հարևանին՝ Վիկտորին։ Երեկոն ոչ այնքան բարեհաջող է ավարտվում։ Ամեն ինչ ի վերջո հանգեցնում է ամուսինների բաժանությանը, և Կորին փորձում է տնից դուրս հանել Փոլին։

Մինչ նա լքում է բնակարանը, պարզվում է, որ Էթելը տանը չի գիշերել, ինչը բոլորովին հատուկ չէ նրան։ Պարզվում է՝ նա գիշերն անցկացրել է Վիկտորի հետ, և նրանք ակնհայտորեն իրար հետ լեզու են գտել։ Փոլը, իրերն ու վիսկիի շիշը վերցնելով, հեռանում է տնից։ Կորին նրան փնտրում և գտնում է հարբած և ոտաբոբիկ այգում քայլելիս։ Նա իր ամուսնուն տանում է տուն, սակայն վերջինս վշտից բարձրանում է տանիք և հազիվ է պահում հավասարակշռությունը։ Կորին գնում է տանիք և քիվով անցնելով` հերոսաբար փրկում է Փոլին։

## Դերերում
* Ռոբերտ Ռեդֆորդ` *Փոլ Բրատտեր*
* Ջեյն Ֆոնդա` *Կորի Բրատտեր*
* Շառլ Բուայե` *Վիկտոր Վելասկո*
* Միլդրև Նետվիկ` *Էտել Բէնկս*
* Հերբ Էդելման` *Հարի Պեպեր*
* Մեյբլ Ալբերտսոն` *Հարիետ*
* Ֆրից Ֆելդ` *ռեստորանի տնօրեն*

## Ձեռքբերումներ
### Առաջադրումներ

* Օսկար երկրորդ պլանի լավագույն դերասանուհու համար` Միլդրեդ Նետվիկ
* «BAFTA» մրցանակ «Լավագույն օտարերկրյա դերասանուհի» անվանակարգում՝ Ջեյն Ֆոնդա
* ԱՄՆ-ի սցենարիստների Գիլդիայի մրցանակ «Ամերիկյան կատակերգության լավագույն սցենար» անվանակարգում` Նիլ Սայմոն։

## Ծանոթագրություններ

## Արտաքին հղումներ
* 

;գրախոսություններ
* 
* 

Կատեգորիա:1960-ականների անգլերեն ֆիլմեր
Կատեգորիա:1967 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Անգլերեն ֆիլմեր
Կատեգորիա:Կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:1960-ականների ամերիկյան ֆիլմեր
Կատեգորիա:Ֆիլմեր ամուսնության մասին